alexandrainst/scandi-wiki huggingface dataset:
Ian Lloyd

Ian Lloyd () er ein USA-amerikansk rockesongar og låtskrivar, mest kjend som frontmann i bandet Stories, som med singelen «Brother Louie» gjekk til topps på Billboard Hot 100 i 1973.

I 1971 skipa Michael Brown og Ian Lloyd Stories. Dei gav ut to album (Stories og About Us) og fekk fleire hittar på Billboard Top 100. Brown slutta før bandet spelte inn det tredje og siste albumet sitt (Traveling Underground) som kom ut under namnet «Ian Lloyd and Stories». Etter Stories satsa Lloyd på ein solokarriere. Lloyd har spelt med mange andre artistar som studiomusikar, som Foreigner, Billy Joel, Peter Frampton og Yes.

Diskografi

Album

Soloalbums
 1976 Ian Lloyd (Polydor)
 1979 Goose Bumps (Scotti Bros. Records)
 1979 Love Stealer (Scotti Bros. Records, japansk versjon av «Goose Bumps»)
 1980 3WC* (òg kjend som Third Wave Civilization) (Scotti Bros. Records)
 1997 Planet X (Efa Records)
 2009 In The Land of O-de-Po (Machine Dream)

Med Stories
 1972 Stories (Kama Sutra) #182 utgjeve juni 1972
 1973 About Us (Kama Sutra) #29 
 1973 Traveling Underground (Kama Sutra) #208

Med Fast Forward
1984 Living in Fiction

Kjelder

Denne artikkelen bygger på «Ian Lloyd» frå ,  den 18. mai 2020. 
 oppgav desse kjeldene:

Bakgrunnsstoff
Nettstaden til Ian Lloyd

Musikarar frå Seattle
USA-amerikanske songarar
USA-amerikanske studiomusikarar
Hot Blooded

«Hot Blooded» er ein song av det britisk-amerikanske rockebandet Foreigner, frå det andre studioalbumet deira, Double Vision. Songen vart gjeven ut på singel i juni 1978 og nådde tredjeplassen på Billboard Hot 100-lista i USA i september det året. Singelen selde over ein million eksemplar og fekk platinaplate.

Medverkande
 Lou Gramm – solovokal, perkusjon
 Mick Jones – gitar, korvokal, piano
 Ian McDonald – gitar, blåseinstrument, klaverinstrument, korvokal
 Al Greenwood – klaverinstrument, synthesizer
 Ed Gagliardi – bassgitar, korvokal
 Dennis Elliott – trommer, korvokal

Salslister

Vekeslister

Årslister

Kjelder

Denne artikkelen bygger på «Hot Blooded» frå ,  den 18. mai 2020. 
 oppgav desse kjeldene:

Bakgrunnsstoff

Singlar frå 1978
Foreigner-songar
Songar skrivne av Mick Jones
Songar skrivne av Lou Gramm
Songar produserte av Keith Olsen
Songar frå 1978
Atlantic Records-singlar
Blue Morning, Blue Day

«Blue Morning, Blue Day» er ein song skriven av Lou Gramm og Mick Jones frå albumet Double Vision. Songen vart òg gjeven ut som den tredje singelen frå albumet, i desember 1978, og nådde 15. plassen på den amerikanske Hot 100-lista. Det var den sjette topp 40-singelen til bandet på to år. Singelen nådde òg 45. plassen i Storbritannia  B-sida til singelen var Mick Jones-songen «I Have Waited So Long».

Salslister

Vekeslister

Årslister

Kjelder

Denne artikkelen bygger på «Blue Morning, Blue Day» frå ,  den 18. mai 2020. 
 oppgav desse kjeldene:

Bakgrunnsstoff
 

Singlar frå 1979
Foreigner-songar
Songar skrivne av Mick Jones
Songar skrivne av Lou Gramm
Songar produserte av Keith Olsen
Atlantic Records-singlar
Songen Double Vision

«Double Vision» er ein song av Foreigner frå det andre albumet deira med same namn. Songen nådde heilt til andreplassen på Billboard Hot 100-lista i 1978, og vart halde unna toppen av lista av «MacArthur Park» av Donna Summer. Singelen selde til gullplate. Songen vart òg ein topp 10-hit i Canada. 

Songen vart fast på konsertane til bandet sidan den gongen.

Sallister

Vekeslister

Årslister

Kjelder

Denne artikkelen bygger på «Double Vision (Foreigner song)» frå ,  den 18. mai 2020. 
 oppgav desse kjeldene:

Bakgrunnsstoff
 

Singlar frå 1978
Foreigner-songar
Songar skrivne av Mick Jones
Songar skrivne av Lou Gramm
Songar produserte av Keith Olsen
Songar frå 1978
Atlantic Records-singlar
Head Games av Foreigner

Head Games er det tredje studioalbumet til det britisk-amerikanske rockebandet Foreigner, gjeve ut 10. september 1979 av Atlantic Records. Albumet vart spelt inn i Atlantic Studios i New York, med ytterlegare innspelingar og miksing i Cherokee Studios i Los Angeles. Det var det einaste Foreginer-albumet som var produsert av Roy Thomas Baker, mest kjend som produsent på dei klassiske albuma til Queen. Det var første albumet med den nye bassisten Rick Wills (tidlegare i Jokers Wild og Small Faces) som erstatta Ed Gagliardi (som fekk sparken frå bandet). Det var òg det siste albumet med dei opphavlege medlemmane Ian McDonald og Al Greenwood, som slutta etter innspelinga av dette albumet.

Plateomslag
Modellen på fotografiet på framsida er den amerikanske skodespelarinna og filmprodusenten Lisanne Falk.

Utgjeving
Albumet kom ut i august 1979, kort tid etter den første singelen frå albumet kom ut, «Dirty White Boy». Denne singelen nådde 12. plassen på den amerikanske Billboard Hot 100-lista. Sjølve albumet stadfesta populariteten til Foreigner og nådde femteplassen på Billboard 200-lista og oppnådde platinaplate fire månader etter det kom ut. Til no har Head Games selt over fem millionar eksemplar i USA. Dei neste singlane frå albumet var tittelsporet og «Women», som nådde høvesvis 14. og 41. plassen på lista.

Innhald

Medverkande

Foreigner
Lou Gramm – solovokal
Mick Jones – sologitar, piano, korvokal, solovokal (på «The Modern Day»); produsent
Ian McDonald – gitar, klaverinstrument, vokal; produsent
Al Greenwood – klaverinstrument
Dennis Elliott – trommer
Rick Wills – bassgitar, vokal

Teknisk
Roy Thomas Baker – producer
Geoff Workman – lydteknikar
George Marino – mastering (i Sterling Sound, New York)
Ted Jensen – digital ommastring i 1995 (i Sterling Sound, New York)
Dan Hersch – digital ommastring i 2002
Shawn R. Britton – MFSL-mastering i 2013 (o Mobile Fidelity Sound Lab i Sebastopol i California)
Sandi Young – kunstnarisk leiar
Chris Callis – fotografi på framsida
David Alexander – fotografi på baksida
William Coupon – foto i heftet

Salslister

Kjelder

Denne artikkelen bygger på «Head Games (album)» frå ,  den 18. mai 2020. 
 oppgav desse kjeldene:

Foreigner-album
Musikkalbum frå 1979
Atlantic Records-album
Album produserte av Roy Thomas Baker
Album produserte av Mick Jones
Album produserte av Ian McDonald
Marie-Jeanne L’Héritier

Marie-Jeanne L'Héritier de Villandon () var ein fransk forfattar og salongvertinne frå aristokratiet seint på 1600-talet og tidleg på 1700-talet. Ho var niese av Charles Perrault. Ho skreiv dikt, romanar og eventyr.

L’Héritier gav ut tre eventyr tidleg i karrieren sin. Sjølv om ho skreiv få av desse seinare, var ho med på å markera byrjinga på interessa for eventyr blant preciositeten. Ho gav ut sitt første eventyr eit år før onkelen hennar gav ut den kjende eventyrsamlinga Les Contes de ma Mère l’Oye ('Gåsemoreventyr') i 1696. Ho var ein nær ven og protesjé av Madeleine de Scudéry, og arva salongen hennar etter at Scudéry døydde i 1701.

L'Héritier si deltaking i eventyrsjangeren reflekterer deltakinga hennar i salongverda. Ho, og mange av venane hennar og andre salongdeltakarar, som Madame d'Aulnoy og Henriette-Julie de Murat, var instrumentale i å skipa eventyr som ein litterær sjanger i lag med den kjende onkelen hennar Perrault.

Kjelder

Denne artikkelen bygger på «Marie-Jeanne L’Héritier» frå ,  den 19. mai 2020.

Bakgrunnsstoff
Les Caprices du Destin ved Gallica
Oeuvres meslées, contenant L'innocente tromperie, L'avare puni, Les enchantemens de l'éloquence, Les aventures de Finette, nouvelles , et autres ouvrages, en vers et en prose ved Gallica

Eventyrforfattarar
Franske forfattarar
Forfattarar frå 1600-talet
Forfattarar frå 1700-talet
Salongvertar
Dirty White Boy

«Dirty White Boy» er ein song av det britisk-amerikanske rockebandet Foreigner, skriven av Lou Gramm og Mick Jones, og produsert av Roy Thomas Baker, Jones og Ian McDonald. Det var den første singelen frå det tredje studioalbumet deira, Head Games (1979). B-sida til singelen var «Rev On The Red Line». 

Jones sa at songen handla om Elvis Presley, og at «han var alltid den skitne, kvite guten som endra musikken fullstendig. Songen omhandla arva han etterlet seg, og eg trur det hadde ein effekt på alle musikarar som kom etter, som Mick Jagger - han var òg ein skiten, kvit gut. Elvis bana vegen for alt det der.»

Songen er med i videospelet Grand Theft Auto V frå 2013 på radiostasjonen Los Santos Rock Radio.

Salslister

Kjelder

Denne artikkelen bygger på «Dirty White Boy» frå ,  den 19. mai 2020. 
 oppgav desse kjeldene:

Bakgrunnsstoff
 

Singlar frå 1979
Foreigner-songar
Songar skrivne av Mick Jones
Songar produserte av Roy Thomas Baker
Songar frå 1979
Songar skrivne av Lou Gramm
Atlantic Records-singlar
Songen Head Games

«Head Games» er tittelsporet og den andre singelen frå det tredje albumet til Foreigner. Songen var skriven av Lou Gramm og Mick Jones, og singelen kom ut i oktober 1979 i USA, medan «Love On the Telephone» kom ut andre stader. B-sida på singelen var «Do What You Like».  

«Head Games» nådde 14. plassen på singellista i USA og Canada.

Salslister

Kjelder

Denne artikkelen bygger på «Head Games (Foreigner song)» frå ,  den 19. mai 2020. 
 oppgav desse kjeldene:

Bakgrunnsstoff
 

Singlar frå 1979
Foreigner-songar
Songar skrivne av Mick Jones
Songar skrivne av Lou Gramm
Songar produserte av Roy Thomas Baker
Songar frå 1979
Atlantic Records-singlar
4 av Foreigner

4, òg kjend som Foreigner 4, er det fjerde studioalbumet til det britisk-amerikanske rockebandet Foreigner, gjeve ut den 2. juli 1981 på Atlantic Records. Fleire av singlane frå albumet vart hittar, inkludert «Urgent», «Waiting for a Girl Like You» og «Juke Box Hero».

Albumet vart ein suksess verda over og låg på toppen av Billboard-lista i totalt ti veker. Albumet har selt over sju millionar eksemplar i USA aleine.

Bakgrunn og låtskriving
Albumet skulle opphavleg heite Silent Partners, men tittelen vart seinare endra til 4, for å syne både at det var det fjerde albumet deira og at bandet no var blitt kutta ned til fire medlemmar. I 1981 vart kunststudioet Hipgnosis spurt om å lage eit omslag basert på originaltittelen, og dei utvikla eit svartkvitbilete av ein ung mann i ei seng med ein kikkert hengande i lufta over han. Resultatet vart avvist av bandet sidan dei meinte det var «for homoseksuelt». Coveret som vart nytta for 4 vart designa av Bob Defrin. Hipgnosis designa plateetiketten som vart nytta. 

Albumet markerte ein full overgang til hardrock, som hadde byrja med Head Games. Både Ian McDonald og Al Greenwood hadde slutta før innspelinga av 4. Alle songane på albumet er derfor skrivne av Mick Jones og/eller Lou Gramm. McDonald og Greenwood hadde spelt høvesvis saksofon og klaverinstrument, så det måtte fleire studiomusikarar til å for erstatte dei, mellom andre Junior Walker, som spelte saksofosolo på mellomspelet på «Urgent», og ein ung Thomas Dolby.

Innhald

Medverkande

Foreigner
 Lou Gramm – solovokal, perkusjon
 Mick Jones – gitar, korvokal, klaverinstrument
 Rick Wills – bassgitar, korvokal
 Dennis Elliott – trommer, korvokal

Andre medverkande
 Hugh McCracken – slidegitar (9)
 Thomas Dolby – synthesizer
 Larry Fast – sekvens-synthesizer (2, 3, 10)
 Bob Mayo – klaverinstrument-teksturar (3, 4)
 Michael Fonfara – klaverinstrument-teksturar (6, 9)
 Mark Rivera – saksofon (3, 6), korvokal
 Junior Walker – saksofonsolo (6)
 Ian Lloyd – korvokal
 Robert John «Mutt» Lange – korvokal

Produksjon
 Produsent av Robert John «Mutt» Lange og Mick Jones
 Lydteknikar - Dave Wittman (sjefslydteknikar) og Tony Platt (grunnspor).
 Andrelydteknikar – Brad Samuelsohn
 Assisterande lydteknikarar – Edwin Hobgood og Michel Sauvage
 Mastering - George Marino i Sterling Sound (New York, NY).
 Kunstnarisk leiar – Bob Defrin
 Design – Hipgnosis
 Management – Bud Prager

Kringlydversjon
4 kom ut i 2001 i fleirkanals DVD-Audio, og 14. september 2011 i ein hybrid stereo-fleirkanals Super Audio CD av Warner Japan.

Salstrofé

Salslister
Album – Billboard (USA)

Singles – Billboard (USA)

Kjelder

Denne artikkelen bygger på «4 (Foreigner album)» frå ,  den 19. mai 2020. 
 oppgav desse kjeldene:

Foreigner-album
Musikkalbum frå 1981
Album produserte av Robert John «Mutt» Lange
Album produserte av Mick Jones
Atlantic Records-album
Album spelte inn i Electric Lady Studios
Juke Box Hero

«Juke Box Hero» er ein song skriven av Lou Gramm og Mick Jones og framført av bandet deira, Foreigner, frå albumet 4 i 1981. Han kom først inn på Billboard Hot Mainstream Rock-lista i juli 1981. Songen vart gjeven ut som den tredje singelen frå albumet tidleg i 1982 og nådde til slutt 26. plassen på Billboard Hot 100.

Songen handlar om ein gut som ikkje klarar å kjøpe billett til ein utseld rockekonsert, og må stå å lytte utanfor.

Salslister

Kjelder

Denne artikkelen bygger på «Juke Box Hero» frå ,  den 19. mai 2020. 
 oppgav desse kjeldene:

Bakgrunnsstoff
 

Songar frå 1981
Singlar frå 1982
Foreigner-songar
Songar produserte av Robert John «Mutt» Lange
Songar skrivne av Lou Gramm
Songar skrivne av Mick Jones
Songar om musikk
Atlantic Records-singlar
Waiting for a Girl Like You

«Waiting for a Girl Like You» er ein powerballade frå 1981 av det britisk-amerikanske rockebandet Foreigner. Det markante synthesizer-temaet vart framført av den då ukjende Thomas Dolby.

Det var den andre singelen frå albumet 4 (1981) og var skriven av Lou Gramm og Mick Jones. Det var tein av dei største hittane deira verda over og nådde andreplassen på Billboard Hot 100 og toppen av Billboard Rock Tracks-lista. På Billboard Adult Contemporary-lista nådde songen femteplassen. Songen nådde åttandeplassen på UK Singles Chart.

«Waiting for a Girl Like You» sette rekord for flest veker på andreplassen på Billboard-lista, då han låg der i ti veker totalt. Han vart halde unna toppen av lista av Olivia Newton-John med «Physical» og så Hall & Oates med «I Can't Go for That (No Can Do)». Songen enda opp på 19. plassen på årslista for 1982 i USA. 

Songen er oppført på 100. plassen på lista til Billboard over dei beste songane gjennom tidene.

Medverkande

Foreigner
Lou Gramm – solovokal
Mick Jones – korvokal, klaverinstrument
Rick Wills – bassgitar, korvokal
Dennis Elliott – trommer, korvokal

Andre medverkande
Thomas Dolby – synthesizer
Bob Mayo – klaverinstrument-tekstur
Ian Lloyd – korvokal
Robert John «Mutt» Lange – korvokal

Salslister

Vekeslister

Årslister

Gjennom alle tider

Andre versjonar
 Paul Anka gav ut ein versjon av songen på albumet sitt Classic Songs, My Way (2007).
 Cliff Richard spelte inn songen i 2007 på albumet hans, Love... The Album (2007), som nådde 13. plassen på UK Album Chart.
 Rick Springfield spelte inn ein versjon på albumet The Day After Yesterday (2005).

Kjelder

Denne artikkelen bygger på «Waiting for a Girl Like You» frå ,  den 19. mai 2020. 
 oppgav desse kjeldene:

Bakgrunnsstoff
 

Singlar frå 1981
Singlar frå 1982
Foreigner-songar
Songar på toppen av Billboard Mainstream Rock-lista
Songar produserte av Robert John «Mutt» Lange
Songar skrivne av Mick Jones
Songar skrivne av Lou Gramm
Songar frå 1981
80-talsballadar
Rockeballadar
Atlantic Records-singlar
Paul Anka-songar
Cliff Richard-songar
Rick Springfield-songar
Urgent av Foreigner

«Urgent» er ein song av det britisk-amerikanske rockebandet Foreigner, og den første singelen frå hitalbumet deira 4 frå 1981.

Songen gjekk inn på den amerikanske singellista og nådde fjerdeplassen på Billboard Hot 100, der han låg heile september 1981. «Urgent» gjekk til topps på Billboard Hot Mainstream Rock-lista og låg der i fire veker.

Songen vart den nest bestseljande singelen til Foreigner (etter «I Want to Know What Love Is») i både Canada og Sverige, og nådde toppen av lista i 1981 i Canada og 20. plassen i Sverige i mars 1982. I Australia nådde «Urgent» 24. plassen i august 1981. I Storbritannia nådde songen berre 54. plassen då han først kom ut i 1981, men etter at «Waiting for a Girl Like You» gjekk høgt på lista der i 1982, vart singelen gjeven ut på ny og denne gongen nådde han 45. plassen.

Salslister

Vekeslister

Årslister

Andre versjonar
Junior Walker, som spelte saksofon på originalinnspelinga, spelte inn sin eigen verjson i 1983 på All-Stars-albumet Blow the House Down. Walker-versjonen vart nytta i Madonna-filmen Desperately Seeking Susan i 1985.

Shannon spelte inn ein versjon i 1985 for albumet Do You Wanna Get Away. Hennar singel nådde 68. plassen på Billboard's R&B Singles-lista i 1985.

Den franske songaren Cherie sampla gitarintroriffet frå Foreigner-innspelinga for debutsingelen hennar «I'm Ready» i 2004.

Kjelder

Denne artikkelen bygger på «Urgent (Foreigner song)» frå ,  den 19. mai 2020. 
 oppgav desse kjeldene:

Bakgrunnsstoff
 

Singlar frå 1981
Songar frå 1981
Foreigner-songar
Nummer-ein-singlar i Canada
Songar på toppen av Billboard Mainstream Rock-lista
Nummer-ein-singlar i Sør-Afrika
Songar produserte av Robert John «Mutt» Lange
Songar skrivne av Mick Jones
Atlantic Records-singlar
Thomas Dolby

Thomas Morgan Robertson (), kjend under artistnamnet Thomas Dolby, er ein engelsk musikar, produsent, entrenpenør og lærar. Han vart kjend i 1980-åra då han gav ut hitsinglar som «She Blinded Me with Science» (1982) og «Hyperactive!» (1984). Han har òg arbeidd som produsent og studiomusikar. I 1990-åra skipa han eit lydteknologiføretak i Silicon Valley kalla Beatnik, som vart brukt til å skape Nokia-melodien. Han var òg musikalsk leiar for TED-konferansen. I dag er han tilsett ved Peabody Institute på Johns Hopkins University, og leiar Peabody’s Music for New Media.

Diskografi

Album

Studioalbum

EP-ar

Konsertalbum
 Forty (2001)
 The Sole Inhabitant (2006)
 Live in Tokyo 2012 (2012)

Filmmusikk
(Som Dolby's Cube) Howard the Duck Soundspor (delt palte, side ein av Dolby, den andre av John Barry) (1986)
Music from the Film 'Gothic' (1987)
The Gate to the Mind's Eye musikk av Thomas Dolby med vokal av Dr. Fiorella Terenzi (1994)
The Dark Eye (inSCAPE) (1995)
Obsidian (1997)

Som studiomusikar
 Foreigner – 4
 Def Leppard – Pyromania
 Malcolm McLaren – Duck Rock
 Joan Armatrading – Walk Under Ladders
 Thompson Twins – Set
 Belinda Carlisle – Heaven on Earth

Som produsent
 Prefab Sprout—Steve McQueen, From Langley Park to Memphis og Jordan: The Comeback
 Whodini—«Magic’s Wand» på det sjølvoppkalla albumet deira

Singlar

Kjelder

Denne artikkelen bygger på «Thomas Dolby» frå ,  den 19. mai 2020. 
 oppgav desse kjeldene:

Bakgrunnsstoff

 
 
 

Engelske songarar
Engelske låtskrivarar
Engelske klaverspelarar
Engelske bloggarar
Steampunk-musikk
Engelske new wave-musikarar
Britiske synthpop-musikarar
Bob Mayo

Robert J. Mayo () var ein USA-amerikansk studiomusikar som spelte våde klaverinstrument og gitar. Han var kanskje mest kjend for arbeidet sitt med Peter Frampton.

Han har òg arbeidd med Joe Walsh, Joe Vitale, Foreigner, Dan Fogelberg, Hall & Oates og Robert Plant.

Mayo døydde av eit hjarteinfarkt på turné med Peter Frampton i Basel i Sveits.

Diskografi

Peter Frampton
Frampton (1975)
Frampton Comes Alive! (1976)
I'm in You (1977)
Where I Should Be (1979)
Rise Up (1980)
Peter Frampton (1994)
Frampton Comes Alive! II (1995)
Live in Detroit (2000)
Now (2003)
Live in San Francisco 24. mars 1975 (2004)

Foreigner
4 (1981)

Joe Walsh
There Goes the Neighborhood (1981)

Joe Vitale
Plantation Harbor (1980)

Robert Plant
The Principle of Moments (1983)

Procol Harum
The Prodigal Stranger (1991)

Daryl Hall and John Oates
Change of Season (1990)

Kjelder

Denne artikkelen bygger på «Bob Mayo» frå ,  den 19. mai 2020. 
 oppgav desse kjeldene:

USA-amerikanske rockegitaristar
USA-amerikanske klaverspelarar
Hall & Oates-medlemmar
Musikarar frå New York City
MS «Granit» (1921)

MS «Granit» (kallesignal LBQG) var eit motorskip bygt i 1921 som lasteskip for Rederi A/S Harald Grenske i Skien. 

I 1923 vart skipet kjøpt av Det Bergenske Dampskibsselskab (BDS) og omdøypt «Columba». Frå 1928 og fram til det grunnstøytte i 1968, høyrde skipet til Canada, der det stort sett gjekk under namnet «Island King», og sidan «Thasis Prince». Skipet vart til slutt nedrigga til lekter.

Historie
Skipet vart bygt ved Trosvik Verksted i Brevik og vart levert i mars 1921. Skipet hadde ein ny type «Star kontrapropell» som vart vist fram ved Nylands mekaniske verksted 1. april 1921. Propellen gjorde at ein sparte 14 % maskinkraft. Skipet skulle betalast etter glideskala og reiarlaget fekk ei rekning på 1,4 millionar kroner, eller 1650 kroner per tonn, som var ein særs høg pris. Reiarlaget protesterte og nekta å betale den høge rekninga til verftet. Skipet gjekk i trampfart i Nord-Europa. I mars 1923 vart skipet leigd inn av Det Bergenske Dampskibsselskab og sett inn i ruta mellom Vestlandet og Danzig i Austersjøen. I september 1923 vart skipet kjøpt av BDS for 300 000 kroner og vart omdøypt «Columba». 

27. januar 1924 gjekk «Columba» på grunn ved Alden, men kom seg av att ved eiga hjelp. Det kunne derimot ikkje fortsette reisa til Austersjøen og gjekk til Bergen for reparasjon for ti dagar. 24. mars 1926 segla «Columba» ut frå Stavanger på veg mot Danzig, men då det var komen til Lista sprang eit av stempla i hovudmotoren. Det greidde å kome seg inn til Farsund for eigen maskin.  tok så med seg skipet på slep til Stavanger, der dei ei veke seinare vart henta og slept til Bergen av . Først i juni kom skipet i fart att, og tok nokre turar til Nederland, England og Hamburg, før det vart sett inn i godsruta mellom Oslo og Tromsø utpå hausten. Hausten 1927 segla «Columba» til Island og segla elles dette året i trampfart. 
 
I desember 1928 hamna skipet hos kanadiske eigarar, British Columbia Cement Co.Ltd. i Victoria og det fekk namnet «Island King». I 1945 vart skipet selt til Union Steamship Ltd. i Vancouver. Skipet fekk namnet «Chilliwack» i 1954. 

Nye eigarar, Sannie Transport Co.Ltd. i Vancouver, tok over skipet i 1959 og gav det då namnet «Thasis Prince». I 1962 vart skipet kjøpt av Northwest Shipping Co.Ltd. i Vancouver. 
15. mars 1968 stranda skipet nær Estevan ved Vancouver. Skipet vart då nedrigga til lekter.

Skipet
Tonnasjen til skipet var ved levering 584 brt, 289 nrt og lasteevna var 840 dødvekttonn. 
Volumet i lasterommet var 1 040 m³. Hovudmaskinen var ein firesylindra 2-takts dieselmotor levert av Atlas Diesel i Stockholm. Oppgjeven yting var 100 iHk (indikerte hestekrefter) og 360 nominelle hestekrefter som gav ein toppfart på 8 knop.

Sjå òg
Flåten til Det Bergenske Dampskibsselskab

Kjelder

Norske dampskip
Norske lasteskip
Kanadiske dampskip
Kanadiske lasteskip
BDS-eigde fartøy
Skip bygde ved Trosvik Verksted
Skip frå 1921
Forlis i 1968
Forlis i Stillehavet
Forlis i Canada